CELEX: 22014D0809
Language: hr
Date: 2014-10-23 00:00:00
Title: 2014/809/EU: Odluka br. 3/2014 Odbora veleposlanika AKP-a i EU-a od 23. listopada 2014. o produljenju imenovanja direktora Tehničkog centra za poljoprivrednu i ruralnu suradnju (CTA)

19.11.2014   
            
            
               HR
            
            
               Službeni list Europske unije
            
            
               L 332/49
            
         ODLUKA br. 3/2014 ODBORA VELEPOSLANIKA AKP-a I EU-a
   od 23. listopada 2014.
   o produljenju imenovanja direktora Tehničkog centra za poljoprivrednu i ruralnu suradnju (CTA)
   
      (2014/809/EU)
   
   ODBOR VELEPOSLANIKA AKP-a I EU-a,
   uzimajući u obzir Sporazum o partnerstvu između članica afričke, karipske i pacifičke skupine država, s jedne strane, i Europske zajednice i njezinih država članica, s druge strane, potpisan u Cotonouu 23. lipnja 2000. (1), kako je prvi put izmijenjen u Luxembourgu 25. lipnja 2005. (2) i drugi put u Ouagadougouu 22. lipnja 2010. (3), a posebno članak 3. stavak 5. njegova Priloga III.,
   uzimajući u obzir Odluku br. 5/2013 Odbora veleposlanika AKP-a i EU-a od 7. studenoga 2013. o Statutu Tehničkog centra za poljoprivrednu i ruralnu suradnju (CTA) (4), a posebno članak 7. stavak 1. tog Statuta,
   budući da:
   
               (1)
            
            
               Odbor veleposlanika AKP-a i EU-a imenovao je svojom Odlukom br. 2/2010 od 19. ožujka 2010. g. Michaela HAILUA direktorom Tehničkog centara za poljoprivrednu i ruralnu suradnju (CTA) na mandat od pet godina koji istječe 28. veljače 2015.
            
         
               (2)
            
            
               U skladu s člankom 7. stavkom 1. Statuta CTA-e, na preporuku Izvršnog odbora, na temelju izuzetno uspješnog rada, Odbor veleposlanika može, u iznimnim okolnostima, produljiti imenovanje direktora za razdoblje od najviše pet godina.
            
         
               (3)
            
            
               Izvršni odbor CTA-e dao je 3. travnja 2014. svoju preporuku za produljenje imenovanja g. HAILUA.
            
         
               (4)
            
            
               Na zasjedanju od 16. do 18. lipnja 2014. Vijeće ministara AKP-a odobrilo je produljenje direktorova ugovora za drugi mandat od pet godina.
            
         
               (5)
            
            
               Stoga je primjereno produljiti imenovanje g. HAILUA za razdoblje od pet godina,
            
         ODLUČIO JE:
   Jedini članak
   Ne dovodeći u pitanje naknadne odluke koje će Odbor možda morati donijeti u okviru svojih nadležnosti, imenovanje g. Michaela HAILUA (Etiopija) direktorom Tehničkog centra za poljoprivrednu i ruralnu suradnju produljuje se s učinkom od 1. ožujka 2015. do 29. veljače 2020.
   
      Sastavljeno u Bruxellesu 23. listopada 2014.
      
         
            Za Odbor veleposlanika AKP-a i EU-a
         
         
            Predsjednik
         
         S. SANNINO
      
   
   
      (1)  SL L 317, 15.12.2000., str. 3.
   
   
      (2)  Sporazum o izmjeni Sporazuma o partnerstvu između članica afričke, karipske i pacifičke skupine država, s jedne strane, i Europske zajednice i njezinih država članica, s druge strane, potpisan u Cotonouu 23. lipnja 2000. (SL L 209, 11.8.2005., str. 27.).
   
      (3)  Sporazum o drugoj izmjeni Sporazuma o partnerstvu između članica afričke, karipske i pacifičke skupine država, s jedne strane, i Europske zajednice i njezinih država članica, s druge strane, potpisan u Cotonouu 23. lipnja 2000., kako je prvi put izmijenjen u Luxembourgu 25. lipnja 2005. (SL L 287, 4.11.2010., str. 3.).
   
      (4)  SL L 309, 19.11.2013., str. 50.